ຄູ່ສາມີພັນລະຍາຄອບຄົວບຸນຊ່ວຍ ໃຫ້ສຳພາດກັບ VOA
ພໍ່ແມ່ຂອງອາເລັກແຊນດຣາ ນັກຮ້ອງຊື່ດັງຂອງລາວ ລົມສູ່ ວີໂອເອຟັງ ກ່ຽວກັບຄວາມເປັນມາຂອງຄອບຄົວບຸນຊ່ວຍ.
ດັ່ງທີ່ໄດ້ຮຽນໃຫ້ຊາບໄປນັ້ນລະວ່າ ທາງລາຍການຊີວິດຊາວລາວໃນຕ່າງແດນຂອງVOA ໃນທຸກໆຄໍ່າຄືນຂອງວັນພະຫັດ ໄດ້ນຳເລື່ອງລາວຕ່າງໆມາສະເໝີທ່ານຜູ້ຟັງບໍ່ໄດ້ຂາດ ເພາະຈະໄດ້ສຶກສາຊຶ່ງກັນແລະກັນ ແລະວ່າພວກທີ່ຖືສັນຊາດອື່ນ ແຕ່ມີເສື້ອສາຍລາວນີ້ ພວກເຂົາເຈົ້າໄປຢູ່ໃດແດ່ແລ້ວ ແລະມີຄວາມກ້າວໜ້າວັດທະນາຖາວອນຊໍ່າໃດ ຊຶ່ງກໍມີ ຈຳນວນຫຼວງຫຼາຍໄດ້ດິບໄດ້ດີສ້າງຊື່ສຽງໃຫ້ຄົນລາວໄດ້ພູມໃຈນຳແລະເປັນທີ່ຮູ້ຈັກຂອງ ຜູ້ຄົນໃນທົ່ວໂລກ ແລະຄໍ່າຄືນນີ້ພວກເຮົາໄດ້ຕິດຕໍ່ ສຳພາດພໍ່ແມ່ຂອງນາງສາວ Alexandra Bounxouei ຊຶ່ງທ່ານບຸນທະວີໄຊ ແລະ ຍານາງຈໍດານາ ບຸນຊ່ວຍ ໄດ້ມາໂອ້ລົມກັບທາງ VOA ກ່ຽວກັບເບື້ອງຫຼັງຄວາມເປັນ ມາຂອງທັງສອງ ກ່ອນທີ່ຈະ ຕັດສິນໃຈກັບສປປ ລາວ ຫຼັງຈາກທີ່ໄດ້ຈົບການສຶກສາ ດ້ານດົນຕຣີຈາກ Bulgaria ແລ້ວຊຶ່ງທັງສອງໄດ້ໂອ້ລົມ ກັບ VOA ຢ່າງເປັນກັນເອງ ພ້ອມນີ້ທັງສອງຍັງເວົ້າເຖິງ ລູກສາວ Alexandra Bounxouei ເຊັ່ນກັນ ປະຈຸບັນນີ້ ລູກສາວ Alexandra ຫາກໍຈົບການສຶກສາປລິນຍາໂທຈາກຍີ່ປຸນແລະຊາບ ມາວ່າໄດ້ທຶນສຶກສາທຳປລິນຍາເອກຕໍ່ໃນສາຂາດຽວກັນນຳອີກ ທາງເຮົາຈະນຳຂ່າວຄືບໜ້າ ຕ່າງໆຂອງ Alexandra ມາສະເໜີທ່ານໃນໂອກາດຕໍ່ໄປ ຂໍເຊີນທ່ານຮັບຟັງບົດສຳພາດ ຂອງທັງສອງພໍ່ແມ່ຂອງ Alexandra ໄດ້ເລີຍ